Daniel Fong

Daniel Fong Weng Chuan (Cina: 方文川; lahir 8 Disember 1993) ialah seorang pelakon dan penyanyi lelaki Malaysia. Beliau telah berlakon dalam beberapa drama TV termasuk Do You Love Me, Captain?, IMperfect dan Legenda Puteri Qaseh, tetapi lebih dikenali menerusi drama Bintang lakonan bersama Ruhainies.

Kerjaya
Selepas tamat belajar di Universiti Monash, Australia selama dua tahun, Daniel Fong pulang ke Malaysia dan bekerja sebagai ejen insurans dalam tempoh singkat. Tetapi, beliau meninggalkan kerjayanya itu untuk menceburi bidang lakonan selepas bakatnya menunjukkan perkembangan positif, sekaligus menjadikan kerjaya lakonan sebagai kerjaya sepenuh masa.

Di awal penglibatannya dalam industri seni, Fong banyak terlibat dalam pelbagai iklan TV, kemudian membintangi drama Cina dengan lebih 10 drama Cina telah dibintanginya. Selepas itu, beliau mencuba nasib dengan menghadiri sesi uji bakat drama web May I Love You dan terpilih untuk menjayakan watak utama kedua.

Beliau pernah terbabit dalam pertandingan Super Idol 4 mewakili Malaysia yang berlangsung di China pada September 2018. Kemudian, beliau turut berkecimpung dalam bidang muzik dengan merakamkan single solo pertamanya, "Sing Me Home" pada November 2018. Muzik videonya menampilkan Ruhainies sebagai model.

Kehidupan peribadi
Fong dilahirkan dan dibesarkan di Kuala Lumpur dan merupakan anak tunggal dalam keluarganya serta berdarah kacukan Cina dan Mongolia. Beliau ialah pemegang ijazah jurusan Ekonomi di Universiti Monash.

Beliau juga memiliki hobi meluncur salji.

Filemografi

Drama

Telefilem

Diskografi

Rujukan

Pautan luar
 

Kelahiran 1993
Orang hidup
Orang Malaysia berketurunan Cina
Buddha Malaysia
Orang dari Kuala Lumpur
Pelakon lelaki Malaysia
Pelakon lelaki Malaysia abad ke-21
Penyanyi lelaki Malaysia